
DR.30.10.2003 61 

 

  

 

Jadi, mereka cuba membantu dan soal untuk greasing, mempercepatkan proses 
tumbuk rusuk, rasuah dan sebagainya, ini perlu diambil tindakan tegas dan jikalau berlaku.  
Kita mesti ada pemantauan.  Kenapa kita tidak boleh menjadi negara yang rasuah kosong, 
tanpa rasuah seperti negara lain?  Sebab itu saya mengatakan, kita juga mesti mengkaji 
bagaimana masyarakat di Finland yang rasuah paling kosong bekerja dan bagaimana 
masyarakat di Sweden yang tanpa rasuah bekerja. 

Ini kita perlu dan perkara ini mesti difahami oleh semua pihak sama ada 
kakitangan kerajaan, golongan peniaga, pemimpin  politik dan seterusnya.  Ertinya kita 
melahirkan satu masyarakat Malaysia yang begitu mesra dengan perniagaan.  Dan saya 
pasti jikalau kita boleh melahirkan suasana yang sebegini, saya jamin memang perkara ini 
tidak begitu dapat dilaksanakan dengan sekelip mata, ia mungkin mengambil masa 10, 15 
atau 20 tahun.  Tetapi kalau kita dapat melahirkan keadaan yang sebegini sudah tentu 
negara lain, pelabur-pelabur akan datang ke Malaysia dan menggunakan negara kita ini 
sebagai tapak untuk mereka memulakan perniagaan ataupun melabur dan inilah produk 
kita yang akan kita tonjolkan pada masa akan datang. 

Tuan Yang di-Pertua, saya ingin meminta kerajaan supaya, seperti saya katakan 
tadi, di peringkat sekolah rendah, sekolah menengah, kolej, universiti mesti ada ruang untuk 
mendedahkan pelajar-pelajar ini dalam urusan perniagaan ini sekurang-kurangnya 
mengetahui proses perniagaan itu.  Apa yang dikatakan trading, apa yang dikatakan 
consumption supply, apa yang dikatakan usahawan dan sebagainya.  Sekurang-kurangnya 
paling tidak, pengurusan secara basic perniagaan, sekurang-kurangnya  …. akaun untung 
rugi ataupun perbezaan di antara aset dan liabiliti.   

Timbalan Yang di-Pertua [Dato’ Haji Muhamad bin Abdullah]:  Masa Yang 
Berhormat sudah cukup. 

 Datuk Dr. Haji Yusof bin Haji Yacob:  Saya sudah penghabisan, Tuan Yang di-
Pertua.  Saya juga mengucapkan terima kasih kepada Yang Amat Berhormat tadi 
menyatakan bahawa projek-projek telah lulus di kawasan Parlimen saya, iaitu Jalan 
Beaufort–Sindumin, selepas itu jalan baru di antara Tenom-Sipitang.  Saya begitu 
menghargai keputusan-keputusan ini… 

 Timbalan Yang di-Pertua [Dato' Haji Muhamad bin Abdullah]:  Sudah, Yang 
Berhormat, cukuplah. 

 Datuk Dr. Haji Yusof bin Haji Yacob:  Kita harap banyak lagi yang lebih.  
Penghabisan, Tuan Yang di-Pertua, iaitu soal air di luar bandar. 

 Timbalan Yang di-Pertua [Dato' Haji Muhamad bin Abdullah]:  Tidak payah 
soal, cukup Yang Berhormat, ya. 

 Datuk Dr. Haji Yusof bin Haji Yacob:  Saya mintalah peruntukan dapat diberi 
supaya bekalan air luar bandar di Sabah dapat dikaji semula.  

 Timbalan Yang di-Pertua [Dato'  Haji Muhamad bin Abdullah]:  Ya, saya bagi 
Gelang Patah, selepas itu Kuala Kedah [Disampuk]  Tidak ada, kita selamat dua hari.   

4.21 ptg. 

 Tuan Chang See Ten [Gelang Patah]:  Terima kasih Tuan Yang di-Pertua.  
Terlebih dahulu saya ingin mengucapkan bagi pihak semua penduduk di kawasan Parlimen 
Gelang Patah mengucapkan ribuan terima kasih kepada Yang Amat Berhormat Perdana 
Menteri atas segala sumbangan Yang Amat Berhormat Perdana Menteri kepada negara 
kita semasa memegang jawatan Perdana Menteri yang keempat sejak 16 Julai 1981.   

 Tuan Yang di-Pertua, dalam Kajian Separuh Penggal Rancangan Malaysia 
Kelapan yang baru dibentangkan oleh Yang Amat Berhormat pada pagi tadi, saya ingin 
mengambil peluang ini untuk memberikan sedikit pandangan dan cadangan.   

 Tuan Yang di-Pertua, dalam setiap Rancangan Malaysia, tentu timbul keadaan di 
mana pelaksana projek-projek tertentu yang dirancang terpaksa ditangguhkan dan 
dimasukkan ke dalam Rancangan Malaysia yang berikutnya.  Keadaan sebegini selalunya 
disebabkan oleh perbelanjaan kerajaan yang telah melebihi peruntukan yang dirancang 



Jadi, mereka cuba membantu dan soal untuk greasing, mempercepatkan proses tumbuk rusuk, rasuah dan sebagainya, ini perlu diambil tindakan tegas dan jikalau berlaku. Kita mesti ada pemantauan. Kenapa kita tidak boleh menjadi negara yang rasuah kosong, tanpa rasuah seperti negara lain? Sebab itu saya mengatakan, kita juga mesti mengkaji bagaimana masyarakat di Finland yang rasuah paling kosong bekerja dan bagaimana masyarakat di Sweden yang tanpa rasuah bekerja. Ini kita perlu dan perkara ini mesti difahami oleh semua pihak sama ada kakitangan kerajaan, golongan peniaga, pemimpin politik dan seterusnya. Ertinya kita melahirkan satu masyarakat Malaysia yang begitu mesra dengan perniagaan. Dan saya pasti jikalau kita boleh melahirkan suasana yang sebegini, saya jamin memang perkara ini tidak begitu dapat dilaksanakan dengan sekelip mata, ia mungkin mengambil masa 10, 15 atau 20 tahun. Tetapi kalau kita dapat melahirkan keadaan yang sebegini sudah tentu negara lain, pelabur-pelabur akan datang ke Malaysia dan menggunakan negara kita ini sebagai tapak untuk mereka memulakan perniagaan ataupun melabur dan inilah produk kita yang akan kita tonjolkan pada masa akan datang. Tuan Yang di-Pertua, saya ingin meminta kerajaan supaya, seperti saya katakan tadi, di peringkat sekolah rendah, sekolah menengah, kolej, universiti mesti ada ruang untuk mendedahkan pelajar-pelajar ini dalam urusan perniagaan ini sekurang-kurangnya mengetahui proses perniagaan itu. Apa yang dikatakan trading, apa yang dikatakan consumption supply, apa yang dikatakan usahawan dan sebagainya. Sekurang-kurangnya paling tidak, pengurusan secara basic perniagaan, sekurang-kurangnya .... akaun untung rugi ataupun perbezaan di antara aset dan liabiliti. Timbalan Yang di-Pertua [Dato' Haji Muhamad bin Abdullah]: Masa Yang Berhormat sudah cukup. Datuk Dr. Haji Yusof bin Haji Yacob: Saya sudah penghabisan, Tuan Yang di- Pertua. Saya juga mengucapkan terima kasih kepada Yang Amat Berhormat tadi menyatakan bahawa projek-projek telah lulus di kawasan Parlimen saya, iaitu Jalan Beaufort-Sindumin, selepas itu jalan baru di antara Tenom-Sipitang. Saya begitu menghargai keputusan-keputusan ini... Timbalan Yang di-Pertua [Dato' Haji Muhamad bin Abdullah]: Sudah, Yang Berhormat, cukuplah. Datuk Dr. Haji Yusof bin Haji Yacob: Kita harap banyak lagi yang lebih. Penghabisan, Tuan Yang di-Pertua, iaitu soal air di luar bandar. Timbalan Yang di-Pertua [Dato' Haji Muhamad bin Abdullah]: Tidak payah soal, cukup Yang Berhormat, ya. Datuk Dr. Haji Yusof bin Haji Yacob: Saya mintalah peruntukan dapat diberi supaya bekalan air luar bandar di Sabah dapat dikaji semula. Timbalan Yang di-Pertua [Dato' Haji Muhamad bin Abdullah]: Ya, saya bagi Gelang Patah, selepas itu Kuala Kedah [Disampuk] Tidak ada, kita selamat dua hari. 4.21 ptg. Tuan Chang See Ten [Gelang Patah]: Terima kasih Tuan Yang di-Pertua. Terlebih dahulu saya ingin mengucapkan bagi pihak semua penduduk di kawasan Parlimen Gelang Patah mengucapkan ribuan terima kasih kepada Yang Amat Berhormat Perdana Menteri atas segala sumbangan Yang Amat Berhormat Perdana Menteri kepada negara kita semasa memegang jawatan Perdana Menteri yang keempat sejak 16 Julai 1981. Tuan Yang di-Pertua, dalam Kajian Separuh Penggal Rancangan Malaysia Kelapan yang baru dibentangkan oleh Yang Amat Berhormat pada pagi tadi, saya ingin mengambil peluang ini untuk memberikan sedikit pandangan dan cadangan. Tuan Yang di-Pertua, dalam setiap Rancangan Malaysia, tentu timbul keadaan di mana pelaksana projek-projek tertentu yang dirancang terpaksa ditangguhkan dan dimasukkan ke dalam Rancangan Malaysia yang berikutnya. Keadaan sebegini selalunya disebabkan oleh perbelanjaan kerajaan yang telah melebihi peruntukan yang dirancang.